Кирил и Мефодий

Тота статья говорить главнѣ о сполочной славянской миссии Святых Кирила и Мефодия.
 * О Св. Кирилѣ подробнѣйше см. Святый Кирил
 * О Св. Мефодию подробнѣйше см. Святый Мефодий 
Кири́л и Мефо́дий были двоме братове из византийского Солуня, котры в IX. вѣку дѣйствовали яко христианскы миссионеры межи розличныма народами Европы и Близкого Востока, обертаючи их на христианство. Называють их еще Солуньскы братя, а за их найвекшы заслугы перед славянством тыж Славянскы Апостолы або Славянскы Вѣрозвѣстователе.

Зачаток карьеры
Отець Константина-КирилаНайменшый з семерох дѣти, Константин, прожив цѣлый живот, познатый тыж яко Константин Филозоф, котру назывку достав за свою мудрость. Перед концьом свого живота, в Римѣ, вступив до грецкого монашого чину и взяв имя Кирил; наперек тому веце познатый яко Кирил, а славянска азбука, котру створив, на его честь названа кирилицьов. (826/7–869) и Михала-МефодияМефодий — монаше имя, властне имя подля одгаду могло быти Михал. (815–885) быв высокый военскый достойник в Солуньской жупѣ.Солунь — славянска назва, грецка назва Фессало́ники (гр. Θεσσαλονίκη). Жупу населяли славяне, предкы днешных Македонцьох и Булгар, а тыж Грекы.. Дав сынам доброе образованя и были они приготовлены на высоку карьеру. Умер около року 840, а перед смертьов просив Феоктиста, найвысшого министра при византийском дворѣ, жебы ся постарав о дѣти. Так ся Кирил, барз способный до наук, достав до цѣсарского двора, де достав найлѣпше образованя: его учителями были великый енциклопедиста и будучый патриарх Фотий и математик и филозоф Леон, ректор византийской универзиты. По закончѣню наукы став ся секретарьом тогдышного константинопольского патриарха Игнатия, а по часѣ профессором филозофии на универзитѣ.Dvorník F., с. 54. Мефодий быв натуры практично заложеной, яко найстаршый сын, готовив ся ити слѣдами отцьовыми, на военску и державну службу, и по выуцѣ зостав цѣсарьскым намѣстником Стримонского округу, недалеко од Солуня, населеного славянами.Dvorník F., с. 53. По политичных перемѣнах Мефодий лишать службу и одходить до монастыря на горѣ Олимп. Коли року 856 в переворотѣ быв забитый покровитель Кирила и Мефодия, Феоктист, Кирил тыж одходить до того монастыря, де брат му уже быв натогды игуменом.Малышевский И.Dvorník F., сс. 54-66. Поважуе ся, же за тоты рокы, котры въедно прожили в том монастырю, створили глаголицю, перву славянску азбуку.

Славянска миссия
Успѣшный зачаток
Византия змагала ся похристианити Булгары и привести их под културный и политичный вплыв. Еднак булгарскый пановник Борис глядав против того союз из розмогаючыми ся в том часѣ нѣмецькыма племенами Франкох. З другого боку великоморавскый князь Ростислав року 862 зрядив посолство до Византии глядати помочь против напору Франкох.

Кирил взяв ся нараз до товмачѣня Святого Письма на славяно-македонскый диалект, котрый быв доста близкый диалекту моравскому.Dvorník F., с. 56. Миссия в Моравѣ зачала ся року 863 и мала великый успѣх. Културный союз подкрѣпив ся и военным. Коли року 864 Ростислав потерпѣв великы страты в бою з Людвиком Нѣмцьом, цѣсарь Михал напав на Булгары, Людвиковы союзникы, так звязавши их войско и не давши можность обключити Моравию. Булгары мусѣли занехати союз зоз Франками и прияти крещѣня од византийскых духовных.Dvorník F., с. 57.

Догода з Римом и смерть Кирила
Кирил и Мефодий готовили собѣ на замѣну ученикы и занимали ся перекладаньом далшых богослужебных книг. Очевидно, же ширѣня службы Божой в славянском языку, хоть и подля римского обряда, котрый уже быв завжитый в Моравии, не любило ся нѣмецкому духовенству и росширяли поголоскы, же новы славянскы вѣрозвѣстователе учать герезы. Папа Николай I. (858–867) тыж позорнѣ слѣдовав вывой славянской миссии. Ай самы браты добрѣ розумѣли, же их миссия може быти огрожена, кедь еще  ай Рим ся буде тому противити. Про то, коли их Папа позвав до Риму, ишли там в повном пересвѣдчѣню о нутности зысканя на свою сторону Святой Столицѣ.  Прияв их уже наступник покойного Папы, Адриан II. (867–872). Браты привезли зоз собов мощи Св. Климента, котры Кирил нашов в Херсонѣ в часѣ перебываня з дипломатичнов миссиов у Хазарох, и тото добрѣ приспѣло ку успѣху их визиты. Папа схвалив и велику новоту — Божу службу в славянском языку — и высвятив приготовленых ученикох на священство. 

Кирил але в Римѣ охворѣв и видѣв, же его живот иде ку концю. За 50 днѣ до своей кончины вступив до грецкого монастыря, прияв монаше имя Кирил, з котрым зостав в истории, и просив брата продовжити его дѣло. Умер 14. фебруара 869 и быв погребеный в костелѣ Св. Климента.

Мефодий продовжать миссию
Мефодий зостав сам. Папа Адриан II., маючи в планах росширити свой вплыв межи славянами, быв знемирненый тым, же Булгары року 869 одступили од Рима и придали ся ку Византии.Dvorník F., с. 58. Видѣв Мефодия як харизматичну особу, котра му поможе привернути славянство. Дав му апостолскый лист, де потвердив легитимность славянской Божой службы, обновив давне Срѣмске епископство (Sirmium). Мефодий быв Папом рукоположеный за Архиепископа Срѣмского з юрисдикциов моравсков и паннонсков и зачав миссийну роботу в Балатонском князевствѣ, де пановав славянскый князь Коцел, котрый просив од Папы славянского епископа.

Нѣмецькое духовенство вшак не хотѣло примирити ся з такым поворотом. В Моравии ся им удало справити переворот, обалити князя Ростислава и привести до влады его сыновця Святополка, при котром ся Моравия зась стала вазалом восточнофранкского короля Людвика Нѣмця. Ростислав быв увязненый, а за ним и Мефодий, коли пришов до Моравии (870). 

Лем наступный Папа Ян VIII.(872–882) дознав ся о том и послав зачатком рока 873 свого легата, выслободив Мефодия и покарав нѣмецькых бискупох. Еднак и по тому од нѣмецкого духовенства были чинены вшелиякы обтяжѣня. Мефодий вшак во своей миссии продовжав и докончив дѣло свого брата, славянскый переклад Святого Письма. 

Умер 6. апрѣля 885 во Велеградѣ, главном городѣ Моравии. Лишив по собѣ наступником Моравана Горазда, и тот быв тогочасным Папом Штефаном V. рукоположеный. Але нѣмецкый бискуп Вихинг з помочов сфалшованого папского письма и огварянь добив ся того, же Папа заказав Гораздови Божу службу в славянском языку.KELLY, John N. D., Сс. 159–160. Наконець помалы были выгнаны з Моравии вшиткы ученикы Кирила и Мефодия, котры поутѣкали до Булгарского царства. Там пак з глаголицѣ вывинули кирилицю, котра въедно зо славянсков Божов службов росширила ся и на Киевску Русь.


Учтѣня памяти Кирила и Методия
Папа Пий IX. року 1863 при ославах тысячроча прихода Славянскых Вѣрозвѣстовательох до Великой Моравии установив про Католицку Церковь день Кирила и Методия на 5. юл.Так зробив на жадость архибискупа оломоуцкого. Еднов из причин была ростуча популарность Яна Гуса, котрого святок приходить ся на 6. юл. Тот день е державным святом в Словакии, Хорватии, Чехии. Року 1981 Папа Ян Павел II. выголосив святых Кирила и Методия за патронов Европы.Апостолское письмо з дня 31. децембра 1980. В сучасности день памяти Кирила и Мефодия в Католицкой Церкви — 14. фебруар,В тот день, року 869 умер в Римѣ Кирил. Рѣшѣня о скасованю старого датума святку, становеного року 1863, было вынесено Другым Ватиканскым Собором (1962–1965). в Православной Церкви — 24. май. 24. май як державне свято держать Булгария, Македония, Россия. Тот день в Болгарии, подля хроник, славив ся уж од XII. ст., приходить на сполочный день Кирила и Мефодия в Православной Церкви, 11. май подля Юлианского календаря. Секуларный святок День азбукы, културы и просвѣты одводить ся од того датума, але подля Григорианского календаря и приходить на 24. май.

Жерела и одказы
 Dvorník, František. Cyril a Metod. // Tvůrcové dějin. Čtyři tisicletí světových dějin v obrazech dob a osobností. Druhý díl. Středověk. Red. Karel Stloukal. Nakladatel L. Mazáč. V Praze, 1934. Cc. 53-60.
 KELLY, John N. D. Encyklopedia papieży. Warszawa : Państwowy Instytut Wydawniczy. 
 Житие Св. Мефодия, записане курто по року 885 глаголицьов, зоз польскым перекладом
 Малышевский И. Олимп, на котором жили св. Константин и Мефодий 

 Референції 

Катеґорія:Покровителе Европы
Катеґорія:Перекладателе Библии
Катеґорія:Христианскы святы